Lo-Renz-O/malagasy-sentence huggingface dataset:
Amin’ny ankapobeny dia any amin’ny tontolo ambanivohitra no toerana iasan’ny cecam, ary dia saika ahitana azy avokoa ny ankamaroan’ny tontolo ambanivohitra amin’ireo faritra voalaza ireo. Ahitana cecam ihany koa anefa ny renivohitry ny disitirika sasantsasany, izy ireny dia saika foiben’ireo cecam amin’ilay faritra.
Samy literatiora maneho tantara avokoa, na ny tantara foronina, na ny sombin-tantara, na ny tantara an-tsehatra. Matoa anefa tsy mitovy ny fiantsoana azy ireny, dia misy lafin-javatra maha samy hafa azy ao. Amin ny maha samy tantara azy kosa, dia misy ihany koa ny lafin-javatra itoviany.
Fitenim-paritra ny mponina any mahajanga, ohatra, tsy miteny hoe mandrosa fa karibo koa raha tsy mahay izany ny olona miditra ao dia mety tsy hifankahazo; ny fiarahamonina dia manana fomba amam-pitenenana mampiavaka azy eo amin’ny fanondroana zavatra teny entina mifanaja na tsy mifanaja. Ao anatin’ny fiarahamonina koa dia mandrakotra ny fiheverana ny tontolo misy azy ka amin’ny alalan’ny teny no anaovany izany. Anisan’izany ny fomba amam-panao, ny finoana, noho izany, ny teny no manavaka ny fiarahamonina tsirairay. Manery ny olona amin’ny fomba fitenenana raha hiditra ao, izany hoe tsy tafiditra ao anatin’ny fiarahamonina iray ny olona iray raha toa ka tsy mahay ny teniny. Ohatra raha misy malagasy iray ho any frantsa ka tsy mahay teny frantsay mihisy dia mety tsy hivoaka ny trano mihitsy rehefa any araka ny fantatra koa, anisan’ireo mahatonga ireo malagasy miasa any liban vonoin’ny mpampiasa azy ny vokatry ny tsy fahaizana ny teniny. Ny olombelona no zava-manan’aina miankina amin’ny ray aman-dreniny maharitra indrindra satria efa feno valo ambin’ny folo taona farafahakeliny vao afaka tanteraka amin’ny fiakinan-doha. Raha izany, dia anisany zava-manan’aina marefo miankin-doha amin’ny olombelona tahaka azy ny olombelona. Zava-manan’aina miaina sy mivelona eo anivon’ny fiarahamonina ny olombelona ka ny anjara asan’ny teny dia mampifandray ny tsirairay. Ny olona anefa tsy te hifandray amin’ny hafa fotsiny fa misy antony. Ny antony lehibe indrindra amin’ireny dia ny ifehezana ny tontolo manodidina azy. Araka izany, ny teny dia fitaovam- pifehezana ny tontolo manodidina. Rehefa voafehy amin’ny teny ny tontolo manodidina dia mahatsiaro teny ho ivon’ny tontolo izy satria ny olombelona dia mila fototra. Izay mahafehy ny teny dia mahafehy ny tontolo manodidina ary raha tsy mahafehy dia marefo, mahatsiaro ho very. Rehefa te hifadray ny olona dia te hifehy koa fitaovam-panehoana ny teny fanehoana ny ao an-tsaina, fanehoana hevitra ny teny. Mialoha ny maha fitaovam-panehoana azy dia volavolaina ao an-tsaina aloha ilay teny. Noho izany, famolavolana ny hevitra ao an-tsaina ny teny. Mety misy olona tsy mahay miteny fa mety hanana hevitra. Ny fananana sary isan-karazany ao an-tsaina mifandray amin’ny
Fanombanana ny am-bava eo amin’ny fampianarana dia tokony hifamatotra hatrany ny tanjona tratrarina sy ny tombana atao. Maro no fomba azo anombanana ny am-bava sy ny zavatra tokony ho tombana amin’izany. Ohatra ho fitarihana ny mpampianatra fotsiny no atolotray eto fa anjaran’ny mpampianatra arakaraka ny tanjona apetrany amin’ny fampianarana ataony no mifantina ny tombana mifanaraka amin’izany.
Anaka, fils! Ny tanindrazantsika natolo-janahary cette patrie, cette terre des ancêtres aoka hohamasinina ! Fa ho vahoaka sary que dieu nous a léguée tsy hanan-kifaharana sy ho mpirenireny garde la sacrée ! Ny olona tsy manana izay mba fireneny. Accroche-toi à elle et enracines toi car un peuple sans attache ny tanindrazantsika dinitry ny razana. Ne sera qu’une caricature de peuple aoka hohamboniana ! Aza avela ho ngazana, condamnée et vouée à l’errance ! Na atakalo ny hafa. Fa n’aiza eto an-tany no mbola hisy anao ho malagasy hatrany. Notre patrie, cette terre des ancêtres, produit de leur sueur, ny tanindrazantsika no fivelomanao porte la bien haut aoka hohasoavina. Raha lasa ianao handao, ne la laisse pas en friche iza no hantenaina hamelomaso indray ? Et ne l’échange pas contre celle d’autrui ! Ny an-kafa hovolena, ny anao ho tany hay ! Car partout où tu iras et où que tu sois tu es d’abord malgache et tu le resteras ! Ny tanindrazantsika lovain’ny malagasy aoka hotsimbinina ! Sao hangasihasy la patrie, cette terre des ancêtres, hamantan-tany foana ireo dimby sy ireo fara c’est ta raison de vivre et ta raison d’être. Raha horotehintsika i madagasikara ! Prends-en soin. Si tu partais pour ne plus revenir, sur qui compter pour semer ou mettre en terre ny tanindrazantsika lova fa tsy fidy ! Le grain pour assurer la relève et la continuité ! Ny tanindrazantsika tsy tombanam-bidy ! Cultiver et faire fructifier la terre d’autrui ny tanindrazantsika tokana ! Tsy roa ! Quant à la tienne la laisseras-tu aride et désertique i gasikara anaka, lolohavy an-tampon-doha ! La patrie, cette terre des ancêtres, i. P. Andriamangatiana héritage pour tout malgache préserve là ! Sinon les rejetons seront déçus et confondus car ils hériteront d’une terre aride et vide si nous laissons madagascar dans le délabrement
Noho ny fisian-drahary teo, na noho ny kapoakany efa feno loatra no nahasahiany nisetra an’i mavo tamin’io andro io tena ratsy saina ianao ry mavo! Hoy ny fitreron’i bema ha! Ratsy saina ahoana? Hoy i mavo nisafoaka hay mitady hanisy ratsy ny olona nanao soa ahy ianao? Hoy i bema. Hambarako aminao anefa fa tsy afaka ny hanao an’izany ianao raha mbola eto aho. Izaho no hiaro ny fananan-dramatoa rahary hatramin’ny farany! Izany ny teninao? Hoy i mavo nivandravandra. Mpiray tsikombakomba amin’io vehivavy ratsy fanahy mpamono olona io izany ianao ka ho hitanao koa ny hanjo anao! Hitohy
Izany no nataony, dia mba hampivoitra tsara ireo zava-nitranga izay tena nampalahelo sy nampihoron-koditra tokoa. Ho voatana ao anatin’ireo takila vitsivitsy ireo mantsy ny saina amam-panahin’ny mpamaky manontolo, ary dia hahita sary an-tsaina ny zava-nitranga izy ka hiombom-po tanteraka amin’ireo mpandray anjara. Misongadina kokoa mantsy ny hevitra rehefa mifintina ny fomba ilazana azy. Hoy ohatra ny fitantaran’ny mpanoratra ny fijalian’ny olona volana vitsivitsy no nivezivezy tany anaty ala ny mponina. Fianakaviana maro no milasy any, ny sasany any an-dohasaha, ny sasany any am-body vato, any an-tendrombohitra any. Natao ihany ny hiverimberenana teny an-tanàna nanohy ny asa fararano, ny famoahan’omby hiterena izay ronono kely mety ho tratra, ny toto vary, kanjo nony nifanesisesy ny fandalovan’ny miaramila vazaha sy ny senegaly sy ireo gasy voakolikoly dia nilaozana tanteraka ny tanàna ka namitsaka tany anaty ala lavidavitra tany. Maka vatsy kely sisa atao rehefa azo antoka fa mandry ny tany 170. Toy izay àry ny fifandraisan’ny tantara ho avy ny maraina amin’ny tontolo izay nametrahana azy voalohany 1945 1960 hojerena ao amin’ny zana-toko manaraka kosa ny akon’ny zava-nisy teo anelanelan’ny 1960 1977 .
Tsapa araka io fanambarana nataon’andriamatoa manintsy io àry fa mbola honohono ny fisian’ny vatosoa sy ny merik ra ao bejiro, mbola tsy nisy olona hitany nahazo ny tao nandritra ny nandraisany an’io bejiro io. Marina fa mila vintana ny harena, fa na dia ny vatany izay itoeran’ireo raza monina ao ireo aza dia mbola tsy nahazo ary tsy nomen’izy ireo. Efa voalaza àry fa manana ny tompony izay miandry azy ireo harena ireo ka tsy alailaim-poana raha tsy olona omeny azy izay isehoany amin’ny alalan’ny nofy na itenenany mivantana rehefa izy eo am-pitsaboanaamin’izy mianjaky iny. Rehefa vonona haka izany ilay olona dia tsy maintsy mamonjy ilay itoeran’ilay raza amin’io toerana io mba hitondra azy any fa tsy mandeha irery any. Amin’io fotoana io izy dia mamono omby na osy hoentina mangataka an’io harena saro-bidy io. Tsy vitan’io ihany anefa fa
Fanehoany ny fihetseham-pony ny fihetseham-po asandratr’i haingo, tahaka ny nataon’ireo poeta malagasy maro, dia ny embona sy hanina. Io fiventsoana ny embona sy hanina io tokoa, hoy i siméon rajaona, dia mahasarika ny mpanoratra malagasy. Ary tsy ny mpanoratra fotsiny anefa, fa ny ankamaroan’ny malagasy mihitsy. Ny antony, hoy izy, dia toa marina fa anisan’ny olona tsindrian’embona ny malagasy satria ny embona sy hanina no anisan’ireo fiontanam-panahy mampihetsika indrindra ny mpanoratra malagasy 116.
Misy ny anarana aman-tsirinteny, saingy efa tsy mitana ny maha tsirinteny azy intsony ireto ka nosokajina ho fototeny ny teny irafetany. Ohatra tomany, antonta, angidina. Ekena fa avy amin’ny fitambaran’ny tsirinteny -om- sy an- amin’ny fototeny tany filatsahan-dranomaso , tonta ary hidina ireo anarana noraisina ho ohatra ireo, saingy tsy tsapan’ny mpampiasa ny teny malagasy intsony ny firasan’izy ireo.
Ireo teoria roa ireo no notrandrahan’i j. Bruner ka nanasongadinana fa misy dingana telo ny hetsika fandraisana ny fandraisana acquisition ny fahalalana vaovao na hevi- baovao, ny famadihana izany hifanaraka amin’ny efa ananana ary ny fanombanana ny tena manoloana izany. Ny fianarana dia fivoarana na fifanohinana izay ifampianarana na ifanoroan’ny olona7. Asongadiny fa miankina amin’ny kolontsaina ny fahalalana, izany hoe, raha tokana ny hevitra fonosin’ny teny iray dia tsy isalasalana ny fahaizana azy, fa raha toa kosa ka maro ny hevitra ambarany dia ho sarotra ny hamantatra azy ary izany no mahatonga ny fahasarotan’ny fianarana teny8.
Ny tsy fanajana fitaratry ny mpianatra ny mpampianatra; izay ataony matetika no arahan’ny mpianatra. Ny ankizy dia mihevitra fa izay notenenin’ny mpampianatra no marina kokoa noho ny notenenin’ny ray aman-dreniny. Araka izany, manaraka izay ataon’ny mpampianatra sy izay lazain’ny mpampianatra izy. Ny zaza tokoa mantsy toy ny rano am-parihibe, izay amilina azy alehany24. Ireto avy ireo tsapa fa tsy dia hajain’ireo mpampianatra loatra ny fotoana miditra amin’ny fito ora latsaka fahefany ny mpianatra ny maraina. Roa na telo anefa izy ireo no mba tonga ara-potoana. Ny ankizy no tonga aloha ao am- pianarana, ka manao izay tiany hatao ao. Mifanenjika, misangisangy eran’ny trano mandra-pahatongan’ny mpampianatra. Miteraka fahasimbana eo amin’ireo fitaovana ao anatin’ny sekoly izany; isan’izany ny latabatra sy ny seza, ny loton’ny rindrina, sns. Toraka izany koa ny fidirana amin’ny hariva. Rehefa fakan-drivotra indray, dia mifampiandry izy ireo amin’ny fampanenoana ny kiririoka. Hany ka indraindray diso ela loatra vao maka rivotra ny mpianatra, dia mihemotra koa noho izany ny fidirana any an-dakilasy. Tsy izany ihany fa maro amin’ireo mpampianatra no milaza ho misy zavatra hatao amin’ny ora fiasana toy ny fandehanana any amin’ny dokotera sy ny fakana karama. Amin’ny fakana karama, ohatra, dia amin’ny ora tokony hiasany izy no maka izany. Ao ny maka izany eny amin’ny tresor any antaninarenina; ao koa ny maka izany eny amin’ny banky; ireo karamain’ny fram moa dia eny amin’ny cisco no fangalany. Nefa dia tapak’andro ihany izy ireo no miasa ao anatin’ny andro iray. Toy izao izany ora fiasany izany fafana 8 maneho ny ora fiasan’ny mpampianatra
Maro ireo sakaiza manody mamely, tsy matahotra tody miseho ho sakaiza malala kanefa mahavoa dia miala ireny no tena mpamitaka manana toetra mifitaka mitandrema ary koa mahaiza fa vitsy dia vitsy no tena sakaiza ny vavany dia toy ny boloky ny teniny dia tsy mahatoky ny sorany dia sora-tanalahy dia olona ratsy maloto fanahy.
Ao amin’ny ohatra 194 hatramin’ny 197 dia asain’ny mpiteny misotro zavatra maloto ilay olona ompana. Ny amany dia rano maloto avoakan’ny olona sy ny biby. Ao amin’ny 194 sy 195 dia ahitana fampiasana ny filaza mandidy ka mahatonga ilay teny hanana hevitra mibaiko. Tsy voafaritra ao amin’ilay teny ny tompon’ny amany asaina sotroin’ilay olona ao amin’ny 224 ao amin’ny 195 kosa dia faritan’ny mpiteny ny tompon’ilay rano maloto izay asaina sotroin’ilay olona; ny reny izay olona akaiky ny fo no raisina ohatra amin’izany eto. Ompa mahery izany satria sady efa mampisotro zavatra tsy fisotro an’ilay olona itenenana ny mpiteny no mametaka izany zava-maloto izany amin’ny olom-padin’izy itenenana. Iii.1.2.2 fampihinanana zavatra hafa
Ny mpampianatra rehetra amin’ny maha-mpanabe azy dia tokony hanana fahalalana maro mikasika ny lesona hampianarina. Tokony hisandrahaka amina lafin- javatra maro ny fahalalany mikasika ny lohahevitra trandrahana. Tokony hanontany tena mandrakariva ny mpampianatra hoe eo anatrehan’ny fahalalana efa ananan’ny mpianatra sy ny tanjona apetraka hotratrarina, dia inona no vontoatin-desona hampianariko ? Inona no sahaza ny mpianatra ? Tsy ny fahalalana rehetra ananany momba ny lohahevitra akory no omeny ny mpianatra, fa tokony hofantenina tsara izay hatolotra azy. Na izany aza, tokony hahafehy tsara izay fahalalana ananany ny mpampianatra. Antoky ny fahombiazan’ny fampianarany izany ka hitondra vitrika mandrakariva amin’ny mpianatra. Hoy indrindra ny banky iraisam-pirenena ny
Andalana efatra no anehoany ny fihetseham-pony manoloana ny fahafatesan’ny zandriny. Arosony tsikelikely amin’ny alalan’izany andininy izany ny fanehoany ny alahelony. Natsidiny teny am-piandohana fa ny fahafatesana sy ny hetraketrany no nahatonga ny fahoriana andininy 1 avy eo aborany amin’izay ny vokatry ny alahelony andininy 2 .
Maro ny zava-nifamahofaho teo amin’ny sehatry ny riba aman-kolontsaina malagasy izay tsy namela ny mpanoratra hangina. Anisan’izany ny fahaverezan’ny fomba malagasy, ny fahasimban’ny soatoavina malagasy, ary ny fanamaivanana ny teny malagasy. 1.2.2.1. Ny fahaverezan’ny fomba malagasy
Ny unité d’appui technique au programme education pour tous na uat ept no misahana ny fitantanana ny fcl sy miandraikitra ny fanaraha-maso izany. Nanomboka ny taona 2013, dia niova anarana ho subventions aux ecoles na sae ny fcl ary farimbon’ezaka ho fampandrosoana ny fanabeazana ifotony na feffi ny faf. Miankina amin’ny toerana sy ny faritra zone misy ny sekoly ary ny isan’ny mpianatra ny anjara vola azony avy. Ny fepetra amin’ny fitantanana sy ny fahazoana ny vola dia tsy misy fiovana fa mitovy amin’ny fcl.
Ankoatra izany, dia misy andro natokan ny firenena manontolo ho fahatsiarovana ireny mahery fon ny tanindrazana ireny. Midika izany fa tsy olom-bitsivitsy fotsiny ihany, fa ny mpiray tanindrazana iray manontolo no miara-mahatsiaro ireny olona ireny sy ny soa vitany. Milaza izany ny andininy fahefatra, andalana faha-25 ka hatramin ny faha-28 he, sambatra ny maty tsy maty fa mamony, ireo nanokanan-daty, iderana ny herim-pony;
Mpampianatra dia ny fivoarana no hiadam-pamindra’’.40 eo ihany koa ny tsy fandriampahalemana izay mahatonga ireo mpampianatra tsy harisika hidina any ambanivohitra noho ny afitsok’ireo jiolahy41. Izany hoe, tsy mifidy olona ravana ny jiolahy na mpamboly na mpiompy, eny hatramin’ny mpampianatra aza dia darohany rehefa manafika tanàna izy ireo.
Fehin’ny mpisolo tena deikitika tsy maintsy fehezina ny fampiasana mpisolo tena izay manondro ny mpiteny sy ny itenenana ary ny zavatra resahina raha handresy lahatra satria miankina amin’ny fampiasana azy ireny no ahazoana mitily ny endri-pifandraisana tian’ny mpiteny haorina na efa miorina amin’ny olona reseny lahatra. Ny mpisolo tena ihany koa araka izany no fitaovana entin’ny mpiteny mampiombona na manavaka ny tenany amin’ny olona resen-dahatra mba hahafahany mifanakaiky aminy na manilika azy ka manery ny sainy sy mandona ny fony hifantoka akaiky amin’ny zavatra ambara aminy ary manery azy hiditra ao amin’ny tontolon’ny lahateny. Miankina amin’izany ny fankatoavany na tsia ny zavatra resahina aminy. Hovahavahana manaraka indray ny mpilaza fotoana deikitika amin’ny teny malagasy.
Isan’ny tanjona amin’izao taona arivo fahatelo izao ny hisian’ny fampandrosoana maharitra. Ny fampandrosoana maharitra dia mifaningotra akaiky amin’ny fitantanana maharitra, ka tafiditra amin’izany ny fitantanana ireo harena voajanahary. Ny hoe fitantanana maharitra dia ny fomba entina mampiasa ireo harena, harena voajanahary , mba hamaly ny filana ankehitrinin’ny olona nefa mitsinjo ihany koa ny filan’ny taranaka any aoriana.1araka izany, mifaningotra betsaka amin’ny tontolo iainana io fampandrosoana maharitra io. Iaraha-mahalala anefa fa olana iraisam-pirenana izany fahasimban’ny tontolo iainana izany. Tsy afa-miala amin’izany i madagasikara, izay nosy maitso fahiny, saingy lasa nosy mena ankehitriny, noho ny faharavan’ny tontolo iainana ; raha tsy hiresaka afa-tsy ny ala izay miharingana manaraka ny fotoana. Izany indrindra, no mampisy ireo karazana fikambana mpiaro ny tontolo iainana. Ao koa ireo fifanarahana iraisam-pirenena mahakasika ny fiarovana sy fanarenana ny tontolo iainana ka
Tonga aloha ao an-tsainy no avoakan’ny vavany, na ny teny frantsay ny ny teny malagasy. Izany koa no mahatonga ilay hoe mahavantana ny vava, fa izay mora azo no voasambotra voalohany. Koa ezahina ny hananan’ny mpianatra voambolana amin’ny teny malagasy mahavantana ny vavany, mba tsy ho ny teny frantsay foana no voarombaka sy tonga ao an-tsainy malaky ka mahatonga ilay teny bemiray. Hamafisin-dratiaray izany amin’ny filazany fa ny teny frantsay no tonga malaky ao an-tsain’ny ankizy zanaka malagasy eo am-pahitany ny tontolo manodidina azy.35 izany dia noho ilay fahazarana nomena azy hatrany am-boalohany vao nanomboka nianatra hahalala sy hampiasa ny voambolana amin’ny teny frantsay, sady efa taorian’izany fahalalana izany, vao naroso taminy ireo voambolana manokana maro amin’ny teny malagasy izay tena manavao ny sofiny sy ny vavany tokoa. Toa mahantra voambolana izy ireo rehefa miteny ka mindrana hatrany ny teny frantsay. Izany indrindra no anaovana ezaka manokana amin’ny fanazarana azy ireo hampiasa ny voambolana malagasy ho eo am-bavany avy hatrany isaky ny miteny ka ezahina amin’izany izay hahazoan’izy ireo ilay voambolana mora foana, hahavantana ny vavany. Koa ny fampiarahana ilay voambolana amin’ny teny fampiasa mahazatra mifamato-kevitra aminy, dia ahazoany azy mora foana. Ny fahitany ilay teny efa mahazatra azy mantsy no mandretsika ny sainy hahazo avy hatrany ny hevitra asehon’ilay voambolana, ka ho mora ho azy ny hampiasa izany. Ohatra, amin’ny teny hoe koriandrano izay ilazana ny cours d’eau, dia toa sarotra raisina fa miretsika avy hatrany kosa ny saina hahalala ny heviny raha vao ampiarahana amin’ny teny mahazatra mifamatotra aminy hoe mikoriana midina hatrany ny rano sy ny hoe misy ny rano kely mikoriana, misy ny korian-dranobe, misy ny rano mianjera ho riana. Koa raha vao miretsika amin’ilay teny hainy ny sainy, dia tonga ho azy mibosesika ao an-tsainy izay teny rehetra manodidina io teny io, toy ireo teny mifamato-kevitra sy iray sahan-kevitra aminy. Ohatra, raha mampiasa ny voambolana manokana hoe lentikandro, ilazana ny coucher du soleil na soleil couchant, ampiarahina amin’ny teny mifamatotra amin’ny lentika hoe milentika ny masoandro, dia tonga ao an-tsaina daholo ny hevitra rehetra manodidina izany, toy ny hoe masoandro mody, mody masoandro, hariva mena masoandro,
Tahaka ny fomba amam-panao misy rehetra eto madagasikara dia miatrika ny fandrosoana sy ny fanatontoloana ny fahan-jafy. Noho izany, misy fiovana miandalana hatrany eo amin’ny fomba fanatontosana azy. Ohatra ankehitriny, misy ny olona any an-toerana manao ity fomba ity, amin’ny endrika maro samihafa araka izao manaraka izao.
Dina sy i voahary dia samy tsy nahafantatra izay misy azy. Indro izy nanatona ireo namany, avy hatrany dia namoha varavarana izay nakaratony avy hatrany koa raha vao tafiditra izy v. A. Tak.19 marina ! Hitady ny marina aho. Tsy maintsy fantatro ny marina na ho avy aiza na ho avy aiza ! Na rahoviana na rahoviana v. Tak.29 matoky ny dina nifanaovako tamin’i dina aho, matoky ny fitiavako azy sy ny fitiavany ahy v. Tak.69 3 ny fifandraisana nisy teo amin’i voahary sy ny ray aman- drenin’i dina. Nihaona tamin’ireo ray aman-drenin’i dina i voahary ramatoa renin’i dina izay efa nantsoiko hoe neny no namoha ny varavarana v. Tak.62 tsy mbola nandrenesam-baovao i dina, norahonan’ny rafozandahiny i voahary. Vao nahatazana ny salovan-tavanao aho, dia nanantena handre vaovao. Eto an- tranoko. Any ambalatavoahangy no tokony hisy an’ialahy izao, ry le v. Tak.64,66 nandao azy ireo i voahary. Noraisiko ny kitapoko sy ny akanjo aro orana nahanton’i neny teo am-baravarana fidirana, dia ndeha hivoaka aho. Tak.67- 68 4 ny fifandraisana nisy teo amin’i nanadihady ny momba ny fiainam- notoroan-dreniny hevitra i voahary fa tokony hosoloana i dina nandà ny torohevitry ny reniny i voahary, ary nilaza fa hitana
Mikolo fitiava-tanindrazana avokoa ireo endri-panabeazana naroson’ny mpanoratra ho an’ny tanora. Ny fitiavan’olon-droa nentiny nanabe ireo tanora dia mikatsaka hatrany ny hananany tokantrano vanona afaka mampandroso ny zanaka amam-para. Nampiharihariany ihany koa ny fitiava-tanindrazana. Miankina amin’ny fahaizan’ny tsirairay mandray andraikitra manomboka amin’ny fianarana ataony, mitohy amin’ny fihetsika amam-pitondran-tena asehony ny fampandrosoana ny tanindrazana. Nanana ny fomba nentiny nanabe ny olon-dehibe koa ratsimba georges fa tsy nianona tamin’ny ankizy sy ny tanora. Hirosoana ny amin’izay ato amin’ny fanadihadiana manaraka.
Mba ho boky mifanaraka amin’ny dingam- pivoaran’ny mpianatra ao amin’ny kilasy famaranana. Mba hahazoana mandroso tolo- kevitra ny amin’izay tokony ho endriky ny boky mifanaraka amin’ny dingam- pivoaran’ny mpianatra ao amin’ny kilasy famaranana, dia ndeha aloha hofantarina ireo mpianatra ireo.
Asa goavana enti-manangana ny firenena ny raharaham-pampianarana sy ny fanabeazana; zava-dehibe indrindra koa ny fanehoana ny haren-tsaina maha malagasy, ny teny sy ny tantara. Ahazoana manangana ny sosialista eto madagasikara dia tsy maintsy manaraka rafitra maty paika ny fampianarana izay hiompana amin’ny foto- kevitra vitsivitsy ny famahoahana ny fitsinjaram-pahefana izay tsy inona fa endrika iray lehibe isehoan’ny famahoahana, ny fanagasiana. Tafiditra tao anatin’ny programa sosialy ny fampianarana. Ny revôlisiona sosialista dia nametraka mazava ho tarigetra ny fanabeazana sy ny fanasoavana ny olona tsirairay amin’izay tena maha-olona azy sy ny olona rehetra tsy misy avakavaka. Mba ho foana mandrakizay eto amin’ny firenena ny fanararaotana sy ny fitsentsefana ny hatsembohan’ny namana sy ny endrika rehetra isehoan’ny tsindry hazo lena, ny fangejana sy ny fanaovana ny hafa ho tsinontsinona aterak’izany. Ny sekoly miangatra sy tsy ampy isa teto madagasikara no antony iray nampizarazara ny samy malagasy. Misy mahazo fahalalana sy tombotsoa satria nahita fianarana; misy kosa nianjadian’ny fahantrana ka tonga ambany noho iretsy manam- pahaizana. Ho fialana amin’izany dia nisy rafi-panabeazana napetraka araka ny anaparitahana azy manerana an’i madagasikara. Ny ambaratonga voalohany natao isaky ny fokontany, fanabeazana fototra no niantsoana azy ary dimy taona ny faharetany. Ny ambaratonga faharoa natao isaky ny firaisam- pokontany, nantsoina hoe fanofanana ambaratonga faharoa fototra maharitra efa-taona. Ny ambaratonga fahatelo isaky ny fivondronam-pokontany na ny fanofanana ambaratonga manokana izay maharitra telo taona izay tokony hahazoana misahana asa aman-draharaha voafaritra.
Ireo no nakamban’ny mpandrohy izay. Toy izao no lalana nahatongavana amin’ny izany very ny boky izay novidinao ny boky f f1 f1 f2 f2 f nofoanana ny tarika ny boky ao anatin’ny f2 very ny boky izay novidinao f f1 f1 f2 f2 f
Ohatra2 landy na ny fanombanako ny endrikao ivelany fotsiny aza, dia tsy mampino, fa ianao izao dia olona afaka hiaraka amiko. 255 oharina anoharana ianao dia entina milaza hoe olona afaka hiaraka amiko , ary ny olona afaka hiaraka amiko dia tsy iza, fa ianao .